เนื้อคู่อยากรู้ว่าใคร

เนื้อคู่อยากรู้ว่าใคร เป็นละครซิตคอม ของค่ายภาพยนตร์จีทีเอช (GTH) และ aqua media 360 ออกอากาศทุกวันจันทร์ เวลา 22.25 น. - 23.20 น. ทางททบ.5 และ TGN (ซึ่งจะออกอากาศช้าไป 1 ตอน) เป็นเนื้อคู่ประตูถัดไป ภาคที่3 เริ่มออกอากาศเป็นครั้งแรก 4 มกราคม พ.ศ. 2553
สามตอนท้ายสุดไม่ได้ออกอากาศทางสถานีโทรทัศน์กองทัพบกช่อง 5 เนื่องจากถูกยกเลิกออกจากผังรายการแบบกะทันหัน จึงมีการเปิดฉายรอบพิเศษ ณ โรงภาพยนตร์เมเจอร์รัชโยธินเมื่อวันที่ 8 กุมภาพันธ์ พ.ศ. 2554 ในชื่อโปรเจกต์ เนื้อคู่ฯอยากดูเรื่อยๆ ไปจนแก่ และทำออกมาเป็น DVD 3 ตอนสุดท้าย
ทั้งนี้ ซิทคอม เนื้อคู่ประตูถัดไป ซีซั่นใหม่ จะออกอากาศให้ได้ชมกันทางช่อง GTH ON AIR กล่อง GMMZ ช่อง 11/ 409 ในวันที่ 23 กุมภาพันธ์ พ.ศ. 2557 ภายใต้ชื่อ เนื้อคู่ The Final Answer
== คำกล่าวจากผู้กำกับและนักแสดง ==

เรียกร้องกันเข้ามาหนาหูว่าอยากเห็น ซิตคอมอารมณ์ดี “เนื้อคู่ประตูถัดไป” กลับมาโลดแล่นในจอทีวีอีกครั้ง เพื่อเป็นการมอบของขวัญวันปีใหม่ให้กับแฟนๆที่ติดตามกันมาอย่างเหนียวแน่นหนึบ ล่าสุด ค่ายจีทีเอช ร่วมกับ อควา มีเดีย 360 ในเครือบริษัทอควาคอร์เปอเรชั่น จำกัด ขอเอาใจผู้ชมด้วยการส่งตรงความสนุกสุดหรรษาเวอร์ชันล่าสุด ภายใต้ชื่อใหม่ “เนื้อคู่อยากรู้ว่าใคร” เรื่องราววุ่นๆของชาวคอนโดสวัสดีทวีสุข ที่พร้อมมาสร้างความอลเวงครื้นเครงกันแบบยกกำลังสอง กำกับโดยผู้กำกับเจ้าเก่า มุก-ปิยะกานต์ บุตรประเสริฐ โดยออกอากาศครั้งแรก วันจันทร์ที่ 4 มกราคม พ.ศ. 2553 เวลา 22.25 - 23.20 น. ทาง ททบ.5
เบื้องหลังการถ่ายทำเต็มไปด้วยความคึกคัก เพราะเป็นการกลับมาร่วมงานกันอีกครั้งของนักแสดงและทีมงานที่ห่างหายกันไปนาน แต่ละคนเลยต้องทำการรื้อฟื้นวิชากันยกใหญ่ เพื่อสวมวิญญาณตัวละครที่คุ้นเคย พอเริ่มเข้าที่ทุกอย่างก็เริ่มมัน เพราะแต่ละคนต่างก็คิดถึงตัวละครที่เคยเล่น ซึ่งคนที่เห่อที่สุด หนีไม่พ้น พอลล่า ที่พูดไปทั่วกองถ่ายว่า “ขวัญใจกลับมาแล้ว...” ส่วนคนที่ดูสบายใจลั้นลาที่สุดคือ ซันนี่ ที่ออกกองวันแรกยังไม่ต้องโชว์ลีลาการแค่นอนหลับตาอยู่บนเตียงเฉยๆ แต่พอผู้กำกับสั่งให้เอาอุปกรณ์การแพทย์แบบครบครัน เพื่อสร้างบรรยากาศให้ดูสมจริง แถมยังต้องใส่เครื่องช่วยหายใจ ที่ต้องเล่นเป็นคนป่วยจริงๆ แถมยังต้องทนสภาพกลายร่างเป็นคนพิการที่ต้องนั่งรถเข็นตลอดเวลา เลยโดนเพื่อนๆแกล้งสารพัด เรียกว่าทีมงานต้องยกนิ้วให้ ซันนี่ ถึงความพยายามเกินร้อย
== รางวัล ==
รางวัล Young & Smart : รายการโทรทัศน์ยอดนิยม ของนิตยสารสุดสัปดาห์ มอบให้วันที่ 6 พฤศจิกายน พ.ศ. 2553
== รายชื่อตัวละคร ==
=== ตัวละครหลัก ===
{|width=90% class="wikitable"
|-
| โจศักดิ์ ชาญนารี
รับบทโดย - ซันนี่ สุวรรณเมธานนท์
ชื่อเล่นในเรื่อง - โจ, บาบู, โจลี่, โจแอนท์, จอร์จิน่า, พี่ห่วย, ท่านเซอร์โจนาธาน,ลิงกัง
คำนิยาม - ถ้าขาดชายเซอร์สุดติสต์คนนี้ คอนโดสวัสดีทวีสุขคงขาดสีสันไปเยอะ กลับมาคราวนี้ โจเฉือนเอาชนะคุณวีคว้าหัวใจขวัญใจไปครอบครองได้สำเร็จ แต่ด้วยนิสัยเจ้าชู้ สกปรก ซกมก ปากจัด ที่เหมือนเดิมไม่มีเปลี่ยน ทำให้โจถูกขวัญใจบอกเลิกไปได้อย่างง่ายดาย แล้วโจจะง้อขวัญใจกลับมาได้หรือ...
อายุ - 25 ปี
ส่วนสูง - 180 เซนติเมตร
น้ำหนัก - 68 กิโลกกรัม
แฟน - ตกลงเป็นแฟนกับขวัญใจ ในตอน เป็นปรากฏการณ์ที่เหนือธรรมชาติอันยิ่งใหญ่ และเลิกกันในตอน จี๊ จี๊ จี๊ จี๊ เบ่บี่ เบ่บี่
ลักษณะ - ชายหนุ่มคมเข้ม หน้าตาดี ผิวสองสี มีหนวดเครา ดูโทรมและแฮ้งค์ตลอดเวลา
อุปนิสัย - ขี้เกียจ ติดดิน (จนนั่นเอง) รักอิสระ ปากจัด ตรงไปตรงมา พูดจาไม่รักษาน้ำใจคน แต่จริงๆแล้วเป็นคนเจตนาดี เกลียดการเสแสร้ง เป็นคนเจ้าชู้ กลัวการผูกมัด ทำให้ผู้หญิงเจ็บมานักต่อนักแล้ว มีความใฝ่ฝันอยากไปเล่นดนตรีที่กลาสตันเบอร์รี่ ชอบมาขอข้าวในห้องขวัญใจ แอบชอบขวัญใจมาตั้งนานแล้ว
การศึกษา - ช่างศิลป์
อาชีพ - โจมารับงานเล่นดนตรีที่บาร์ของต่อกับต้นข้าว
Lifestyle - ชอบฟังเพลง สังสรรค์กินเหล้าเคล้านารี มักมีสาววนเวียนมาที่ห้องเสมอ / มักหนีความวุ่นวายไปอยู่เกาะเป็นอาทิตย์ ๆ / ไม่ชอบอาบน้ำและใส่เสื้อแบบเดิมตลอด ชอบใส่เสื้อที่มีคำว่า "it's me" แปลว่า "กูเอง" / เมื่อเหงา โจก็จะจัดรายการคลื่นห่วย สำหรับคนห่วยๆอย่างคุณ
ปูมหลัง - พ่อแม่เลิกกัน สู้ชีวิตส่งตัวเองเรียนมาตลอด ปัจจุบันพ่อเสียชีวิต แต่แม่ติดคุกที่อเมริกาเพราะคดีพยายามฆ่า
|-
| ขวัญใจ สเตล่า พรหมประทาน
รับบทโดย - พอลล่า เทเลอร์
ชื่อเล่นในเรื่อง - ขวัญใจ, แหม่ม, คุณขวัญใจ, อีแหม่ม
คำนิยาม - หลังจากไปไม่รอดกับอาชีพนักแสดง ขวัญใจจึงตัดสินใจเบนเข็มชีวิตครั้งใหญ่มาประกอบอาชีพผู้ช่วยเซลส์ขายของให้บริษัทซุปเปอร์กู๊ด แต่อาชีพเซลส์กับขวัญใจดูยังไงก็ไปด้วยกันไม่ได้ แถมยังมีแฟนที่ไร้ซึ่งศักยภาพอย่างโจซึ่งไปกันไม่รอด ลูกครึ่งสาวที่ใฝ่ฝันอยากเป็นนักแสดง แต่ไม่ว่าไปแคสงานที่ไหนก็พลาดบทสำคัญไป แต่แล้ววันหนึ่งโชคเข้าข้างได้เข้ามาเป็นนางเอกละครในชั่วข้ามคืน ทำให้ชีวิตพลิกผันอีกครั้งหนึ่ง พร้อมๆ กับการเปิดใจรักผู้ชายคนใหม่นั่นคือ "คุณวี" จนเลยเถิดถึงขั้นเผลอตัวเผลอใจ...
อายุ - 24
ส่วนสูง - 165 เซนติเมตร
น้ำหนัก - 48 กิโลกกรัม
แฟน- ตกลงเป็นแฟน โจศักดิ์ ชาญนารี (โจ) ในตอน เป็นปรากฏการณ์ที่เหนือธรรมชาติอันยิ่งใหญ่ และเลิกกันในตอน จี๊ จี๊ จี๊ จี๊ เบ่บี่ เบ่บี่ และคบกับหาคุณ วี วิทยา ศาสตร์สูงส่ง ในตอน ให้ฉันดูแลเธอได้ไหม และได้เสียกันในตอน อย่าไปกลัวเวลาที่ฟ้าไม่เป็นใจ อย่าไปคิดว่ามันเป็นวันสุดท้าย
อุปนิสัย - มองโลกในแง่ดี เป็นมิตร เอื้อเฟื้อเผื่อแผ่ ประสบการณ์ชีวิตน้อยเพราะเป็นคุณหนูมาก่อนเลยไม่ค่อยทันคน ชอบโดนโกง ลูกครึ่ง ไทย - อังกฤษ ที่ใฝ่ฝันอยากเป็นนักแสดง พูดไทยไม่ชัด
รูปร่าง - หญิงสาวหน้าตาดี ปากนิดจมูกหน่อย ผิวขาว เลือดฝาด มีไฝ (อาภัพ) ใต้ตา
การศึกษา - สื่อสารการแสดง
อาชีพ - นักแสดง , ประกอบอาชีพผู้ช่วยเซลส์ขายของให้บริษัทซุปเปอร์กู๊ด (ลาออกแล้ว)
Lifestyle - ชอบดูทีวี ติดละคร พหูสูต รักการอัปเดตข้อมูลข่าวสาร / เวลาว่างชอบซ้อมบทละครเพื่อพัฒนาการแสดง แอบติดกล้องแบบบ้านเอเอฟ / บ้าช็อปปิ้งอย่างหนัก ทำให้มักเป็นหนี้บัตรเครดิตเสมอ
ปูมหลัง - ฐานะที่บ้านพอมีพอกินในฐานะค่อนข้างจะดีมาก แต่เพราะเรื่องการแต่งงานทำให้ขวัญใจมีปัญหากับคุณพ่อจนถูกตัดหางปล่อยวัด โชคดีที่มีคุณแม่แอบคอยให้ความช่วยเหลือด้านการเงินตลอดเพราะคุณแม่เองเป็นถึงนางเอกเก่า พ่อเป็นท่านทูตท่านขวัญชาติ พรหมประทาน'
|-
| วิทยา ศาสตร์สูงส่ง
รับบทโดย - ธนากร ชินกูล
ชื่อเล่นในเรื่อง - คุณวี, วี, วิกานต์ดา, วีวี่ วนิดา, แว่น
คำนิยาม - แม้ว่าคุณวีจะ พลาดท่าเสียทีให้โจย่ำยีหัวใจด้วยการคว้าขวัญใจไปครอง แต่อย่าคิดว่าชีวิตของคุณวีจะแห้งแล้งไร้รัก เพราะหม่าม้าคนดีเดินหน้าหาลูกสะใภ้ให้อย่างสุดความสามารถ แต่ลูกแหง่อย่างคุณวีก็กล้าขัดคำสั่งหม่าม้าด้วยการคว้าขวัญใจมาเป็นว่าที่ลูกสะใภ้ได้สำเร็จหลังจากที่ปล่อยให้โจทำคะแนนนำมาในช่วงแรก
อายุ - 24
ส่วนสูง - 175 เซนติเมตร
น้ำหนัก - 65 กิโลกกรัม
รูปร่างหน้าตา - ชายไทย สวมแว่นหนา กรอบสีดำสุดเชย ผิวสองสี มีหน้าตาที่ดีซ่อนอยู่ใต้แว่น เพราะคิดว่า หน้าตาดีไม่สำคัญเท่ากับความรู้ ชอบใส่เสื้อผ้าแบบเดียวตลอดเวลา คือเสื้อโปโลติดกระดุมบน ใส่เสื้อเข้าในกางเกงเวสปอย์สีน้ำตาลตลอดเวลา เหมือน โนบิตะเวอร์ชันโตแล้ว แต่เวลาไม่ใส่แว่นจะหล่อมาก
อุปนิสัย บ้าพลัง Alert กระตือรือร้นพร้อมที่จะเรียนรู้ ทดลองอะไรใหม่ตลอดเวลา ตงฉิน รักความยุติธรรม มักพูดจาด้วยศัพท์วิชาการบ่อยๆ เชย หัวโบราณ สุภาพบุรุษที่สุดในโลก ชอบทำตัวเป็นฮีโร่แบบพระเอกสมัยก่อน
แฟน - คบกับ ขวัญใจ สเตล่า พรหมประทาน (ขวัญใจ) ในตอน ให้ฉันดูแลเธอได้ไหม และได้เสียกันในตอน อย่าไปกลัวเวลาที่ฟ้าไม่เป็นใจ อย่าไปคิดว่ามันเป็นวันสุดท้าย
Lifestyle - ชอบประดิษฐ์คิดค้นอุปกรณ์แปลกๆเสมอ มักใช้เวลาว่างให้เกิดประโยชน์สูงสุด / รักโลกและสิ่งแวดล้อม มีความคิดที่อยากทำ
การศึกษา - คณะวิทยาศาสตร์ ม.รัฐชื่อดัง เกียรตินิยมเหรียญทอง อันดับหนึ่ง
อาชีพ - พิธีกรรายการ “วิทยาศาสตร์ชาติเจริญ”, ครูพิเศษโรงเรียนประถมชื่อดัง และปัจจุบันเป็นครูสอนวิชาวิทยาศาสตร์ในโรงเรียนอาชีวะปทุมถวาย , และเคยประกวดดัชชุนบอยชนะจนได้เข้ามาวงการอยู่พักนึงและก็เลิก
ปูมหลัง - ฐานะที่บ้านรวยมากถึงมากที่สุด แต่เพราะการที่เป็นลูกแหง่ติด พ่อ-แม่ ซึ่งทั้งพ่อและแม่ของวีจึงต้องส่งวีให้มาใช้ชีวิตตามลำพัง
|-
| ธิดา พยากรณ์
รับบทโดย - ปาณิสรา พิมพ์ปรุ
ชื่อเล่นในเรื่อง - ธิดา
คำนิยาม - พลิกโฉมสาวไทยสมัยอโยธยามาเปรี้ยวซ่าส์ให้เข้ากับหน้าที่การงาน เมื่อธิดาได้รับมอบหมายให้มาเป็นบรรณาธิการนิตยสารแฟชั่นชั้นนำ เธอจึงต้องโมดิฟายด์ตัวเองครั้งใหญ่เพื่อความก้าวหน้าทางอาชีพ แล้วธิดาจะแอ๊บ ‘เปรี้ยว’ ไม่หลุด ‘ป้า’ ได้จริงๆเหรอ...ชอบเรียกขวัญใจว่า "แหม่ม"
ปูมหลัง - ฐานะทางที่บ้านรวยมากเช่นเดียวกับวีแต่จะน้อยกว่าหน่อย ที่บ้านของฐิดาจะเลี้ยงลูกมาแบบคนไทยโบราณและคนรับใช้ที่บ้านก็เหมือนคนโบราณ แต่ฐิดาที่น้องที่ชอบพูดภาษาหมูป่าเพราะตอนเด็กๆเคยหลงป่าและหมูป่าเก็บไปเลี้ยงจึงชอบติดพูดภาษาหมูป่า
แฟน - ธิดา ตกลงเป็นคบหากับ ภูผาในตอน ยื้อ... ก็เหมือนเราจะยิ่งเหนื่อย
|-
| รุจน์ ไตรภาคสมบูรณ์
รับบทโดย - นิมิตร ลักษมีพงศ์
ชื่อเล่นในเรื่อง - คุณรุจน์
คำนิยาม - ชายวัยกลางคน ผู้มีสามคาแรคเตอร์ คือคุณรุจน์, พี่รุจน์, และ ป้ารุจ เป็นเจ้าของคอนโดสวัสดีทวีสุข ช่างบริการ เจ้าระเบียบ รักความสะอาดและรักคอนโดแห่งนี้มากถึงมากที่สุด ดูแลเทคแคร์คนที่อยู่อาศัยอย่างเว่อร์ เช่น บริการโทรปลุกตอนเช้า แกะจดหมายทวงหนี้ ชอบถามสารทุกข์สุขดิบคนในคอนโดตลอดเวลา พยายามยกระดับคอนโดแห่งนี้ให้ดูเป็นบรรยากาศของโรงแรมห้าดาว แต่งตัวเนี้ยบใส่ชุดสูทถุงมือขาวเวลาทำงานรีเซฟชั่นและมีกระดิ่งคู่ใจที่ก็ไม่รู้ว่า เอาไว้เรียกใครก็ไม่รู้เหมือนกันเหมือนกัน คุณรุจน์แอบหลงรักคุณโฉมตั้งแต่แรกเห็นแต่คุณโฉมไม่มีทีท่าที่จะสนใจคุณรุจน์เลยแม้แต่น้อย
|-
| วรรุจน์ ไตรภาคสมบูรณ์
รับบทโดย - นิมิตร ลักษมีพงศ์
ชื่อเล่นในเรื่อง - พี่รุจน์
คำนิยาม - เป็นคาแรคเตอร์ที่สองของคุณรุจน์ ยามดึกพี่แกก็แต่งตัวเป็นยามคอยดูแลภัยจากโจรผู้ร้าย แต่ก็ยังคงปิ้งรักคุณโฉมอยู่ ซึ่งใส่ชุดนี้ทีไร เป็นง่วงนอนทุกที ของที่คอนโดเลยหายบ่อยๆ ซึ่งในตอน "ชั้นไม่ใช่คนรูปหล่อ ชั้นไม่ใช่คนเสียงดี" พออกหักจากคุณโฉมเลยไปอยู่ห้องโจ จนทำให้ของในคอนโดถูกโจรยกเค้าไป
|-
| รุจี ไตรภาคสมบูรณ์
รับบทโดย - นิมิตร ลักษมีพงศ์
ชื่อเล่นในเรื่อง - ป้ารุจจี, ป้ารุจ
คำนิยาม - คาแรคเตอร์ที่สามของคุณรุจน์ โดยจะเป็นพนักงานทำความสะอาดหญิงที่จะปรากฏตัวตามห้องโถง (และอาจตามที่ต่างๆ) นิสัยชอบเม้าท์ซุบซิบ เป็นตัวต่อประเด็น ชอบยุ่งเรื่องชาวบ้าน เข้าคู่ได้กับคุณโฉม
|-
| ต้นตระกูล มณีประเสริฐสิทธิ์
รับบทโดย - เอก มณีประเสริฐสิทธิ์
ชื่อเล่นในเรื่อง - ต้นข้าว
คำนิยาม - แฝดผู้พี่ต่อ เป็นตุ๊ดสาวปากร้าย ขี้วีน (แต่ในตอนที่ 18 และ 14 ต้นข้าวจะต้องทำตัวแมนๆ)เป็นเจ้าของร้านซักรีดข้างล่างคอนโด ชื่อร้านว่าตุ๊ดซักรีด เป็นร้านที่แบ่งครึ่งกันกับคุณโฉมที่เป็นเจ้าของร้านมินิมาร์ท มีไอดอลคือ เจ๊ม้า อรนภา แต่งตัวจัด ชอบฟิตเนสเพื่อเฟิร์มหุ่น ชอบปาร์ตี้, การเต้น และผู้ชาย ช่างวิจารณ์ ปากจัดพอ ๆ กับโจ ช่างประชดประชัน ชอบต่อบทละครกับขวัญใจเสมอ มักจะทะเลาะหรือต่อล้อต่อเถียงกับต่อบ้างแต่จริง ๆ แล้วลึก ๆ ทั้งคู่มีสายใยพี่น้อง มีพ่อเป็นตุ๊ดเช่นเดียวกับตน และแม่ที่แกล้งตาบอด
การศึกษา - โรงเรียนราชสีมาวิทยาคม
อุปนิสัย - คู่กัดคุณโฉม นิสัยดี ปากร้าย ชอบปาร์ตี้, การเต้น และผู้ชาย ช่างวิจารณ์
อาชีพ - ปัจจุบัน กลางวันเป็นร้านตุ๊ดซักรีด - กลางคืนเป็นบาร์GAY เร ของ ต่อ กับ ต้นข้าว ขายเหล้าปั่นของต่อ ที่มีโจมารับจ็อบเล่นดนตรีเสมอๆ
|-
| ต่อตระกูล มณีประเสริฐสิทธิ์
รับบทโดย - เอ๋ มณีประเสริฐสิทธิ์
ชื่อเล่นในเรื่อง - ต่อ
คำนิยาม - แฝดผู้น้องที่มีฮอร์โมนเพศชายอย่างล้นเหลือ ราวกับแย่งจากผู้พี่มาหมด ทั้งคู่จึงเป็นพี่น้องที่เป็นไม้เบื่อไม้เมากันตลอดมา แต่จริง ๆ แล้วลึก ๆ ทั้งคู่มีสายใยบางอย่างที่ต่างก็ไม่สามารถแยกจากกันได้ ... ต่อ จบอาชีวะมาเป็นช่างซ่อมสารพัดในคอนโด เป็นคนกระด้าง พูดจาโผงผางเสียงดัง เจ้าโลก ชอบใช้กำลัง ภูมิใจในความเป็นชายอย่างมาก ไม่ชอบเรื่องยาก ๆ ทฤษฎีหลักการ ความรู้ไม่เอาเลย ไม่ใช่คนเลวแต่มักสร้างความเดือดร้อนให้ผู้อื่นอย่างไม่รู้ตัวอยู่บ่อยๆ หลังจากหมดตัวเพราะการพนัน แฝดทั้งสองจึงถอยรถโฟล์คมาทำเป็น บาร์ GAY เร ของต่อกับต้นข้าว ขายเหล้าปั่นของต่อ ที่มีโจมารับจ็อบเล่นดนตรีเสมอๆ เป็นคนที่กลัวผีมากด้วย
เพื่อนสนิท - โจ
การศึกษา - จบอาชีวะ
อาชีพ - ช่างซ่อมสารพัดในคอนโด เจ้าของร้านบาร์GAY เร
อุปนิสัย - นักเลง โง่ เป็นช่างซ่อมสารพัดในคอนโด เป็นคนกระด้าง พูดจาโผงผางเสียงดัง เจ้าโลก ชอบใช้กำลัง ภูมิใจในความเป็นชายอย่างมาก ไม่ชอบเรื่องยาก ๆ ทฤษฎีหลักการ ความรู้ไม่เอาเลย ไม่ใช่คนเลวแต่มักสร้างความเดือดร้อนให้ผู้อื่นอย่างไม่รู้ตัวอยู่บ่อยๆ
|-
| ภูผา แกร่งดั่งภูผา
มีชื่อจริงว่า "ปุ้ม ละอองกอ" ส่วนชื่อภูผา แกร่งดังภูผา เป็นชื่อที่ตั้งเองตอน ภูผาย้ายเข้ามาในกรุงเทพฯ
รับบทโดย - พงศธร จงวิลาส
ชื่อเล่นในเรื่อง - ภูผา, ผา, น้องภูผา, คุณภูผา, ผา ภัทรธิดา, เฮีย, เฮียผา, อีเฮีย,ปุ้ม ละอองกอ,อีปุ้ม
คำนิยาม - ลูกแม่บ้านที่ชื่อพิกุลในบ้านคุณวี มองคุณวีเป็นน้องคนหนึ่ง และคุณวีก็นับถือเป็นพี่ด้วย เป็นรูมเมทร่วมห้องกับคุณวี เขาคือชายผู้บ้างานและเป็นทาสเงิน ผู้ชายหน้าตาธรรมด๊า ธรรมดาแต่ติดหล่อและสำอางค์สุดๆ ภูผาเป็นเซลส์ขายของให้ซุปเปอร์กู๊ด เช่น เครื่องนวดฝ่าเท้า ชุดชั้นในลดความอ้วนมาโมมิ เป็นพนักงานขายระดับเพชรทำยอดอันดับหนึ่งให้กับออฟฟิศมาโดยตลอด และปัจจุบันได้บั้งทองคำมาติดบ่า จากการขายแว่นตาโทรทัศน์ Super Goods ทะลุยอดขาย
ปูมหลัง - แม่เป็นแม่บ้านที่บ้านของคุณวี ชื่อตามบัตรประชาชนว่า "ปุ้ม ละอองกอ"
ความรัก - ตกลงคบหากับธิดา ในตอน ยื้อ... ก็เหมือนเราจะยิ่งเหนื่อย
|-
| โฉมงาม ปะการัง
รับบทโดย - ปวีณ์นุช แพ่งนคร
ชื่อเล่นในเรื่อง - โฉม, คุณโฉม, พี่โฉม, เจ๊โฉม
คำนิยาม - แม่ม่ายสาว ผัวยังไม่ตายหนีสามีมาเพราะปากเหม็นมาก ซึ่งกลายมาเป็นผู้ดูแลมินิมาร์ทคนใหม่ อกอึ๋ม แต่หน้าตาบ้านๆ อาศัยแต่งหน้าจัดและคอสตูมเว่อร์ๆ มีดีกรีเป็นนางงามเวทีภูธรมานับไม่ถ้วน เธอเป็นสาวแก่ที่ยังเสาะแสวงหารักแท้อยู่ตลอดเวลา ชอบกินหมดทั้งเด็กและผู้ใหญ่ ไม่มีผู้ชายคนไหนในคอนโดที่เจ๊แกจะไม่อ่อย กระทั่งคุณรุจน์ยังเสียอาการเมื่อเจอจริตจะก้านแพรวพราวของเจ๊โฉม แต่เธอชอบการเอาชนะ จึงไม่ค่อยสนใจคุณรุจน์ที่เธอคิดว่าได้มาง่ายเกินไป
การศึกษา - โรงเรียนสตรีศรีบ้านโป่ง
|}
=== นักแสดงตัวประกอบที่ยังมีบทบาท ===
ไฉไล
แสดงโดย - คณาธิป สุนทรรักษ์
บทแสดง - พนักงาน เก๋ ไก๋ ปลายสัปดาห์ ลูกน้อง บ.ก.ธิดา เป็นเกย์พอๆกับต้นข้าว ดัดจริต เคยทะเลาะกับธิดา แต่ตอนนี้ตกอยู่ภายใต้ธิดา ชอบทำตัวเป็นผู้ดีไฮโซ พูดไทยบ้างอังกฤษบ้างแบบแปลกๆ
ตือ โมเดลลิ่ง
แสดงโดย -จักรพันธ์ ตัณฑะสุวรรณะ
บทแสดง - ผู้จัดการส่วนตัวของขวัญใจ คอยดูแลขวัญใจเรื่องแสดง ชอบทำตัวเองให้เข้ากับเรื่องบันเทิง
=== นักแสดงรับเชิญ ===
มาดามชาร์ลอต
* รับบทโดย - มัม ลาโคนิค
* หน้าที่เป็น - อดีต บ.ก.เจ้าของนิตยสาร เก๋ ไก๋ ปลายสัปดาห์ ซึ่งมาดามชาร์ลอต มอบหน้าที่ให้ธิดาเป็น บ.ก.เจ้าของนิตยสาร เก๋ ไก๋ ปลายสัปดาห์แทน ปัจจุบัน มาดามชาร์ลอต บวชชีแล้ว
จิ๊ก ดาราโฆษณาชุดชั้นในลดความอ้วน
* รับบทโดย - เนาวรัตน์ ยุกตะนันท์
* หน้าที่เป็น - จิ๊ก ดาราโฆษณาชุดชั้นในลดความอ้วนมาโมมิ
ชาตรี พยากรณ์
* รับบทโดย - เฉลิมพล ทิฆัมพรธีรวงศ์
* หน้าที่เป็น - ชาตรี น้องชายสุดที่รักของ ธิดา ตอนเด็กชาตรีหลงป่าและ หมูป่าได้นำชาตรีไปเลี้ยง แต่กลับมาได้จึงติดนิสัยหมูป่า มีนิสัยบ้าๆเวลาคุยมักใช้ภาษาหมูป่า ชอบกินพวกเผือก รำ
คิมหันต์
* รับบทโดย - ชวิน ลิขิตเจริญพงษ์
* หน้าที่เป็น - คิมหันต์ (คิม) พี่ชายของ ดารา (น้องดา) เด็กมีปัญหา หนีออกจากบ้านมา อยากเป็นผู้ใหญ่ เพราะแม่ชอบแอ๊บแบ๊วมากๆ ภายหลังกลับไปอยู่กับแม่แล้วอย่างความสุข
น้องดารา
* รับบทโดย - ณิชาพัชร์ จารุรัตนวารี
* หน้าที่ - ดารา (น้องดา) น้องสาวของ คิมหันต์ (คิม) เด็กมีปัญหา หนีออกจากบ้านมา อยากเป็นผู้ใหญ่ เพราะแม่ชอบแอ๊บแบ๊วมากๆ ภายหลังกับไปอยู่กลับแม่แล้วอย่างความสุข
สายลับ 001
* รับบทโดย - พิชญ์นาฏ สาขากร
* หน้าที่เป็น - ฟ้า หรือ สายลับ 001 ซึ่งพ่อของขวัญใจคือท่านขวัญชาติ ส่งให้สายลับ 001 ปลอมตัวมาเป็นกิ๊กโจ สายลับ 001 ถูกพ่อของขวัญใจส่งมาตรวจสอบโจ เมื่อเสร็จภารกิจแล้ว สายลับ 001 ได้รายงานว่าโจไม่มีอาการนอกใจ
พี่ดี๋ นิตินัย ห่อกลับบ้าน
* รับบทโดย - อดิสรณ์ ตรีสิริเกษม
* หน้าที่เป็น - พี่ดี๋ นิตินัย ห่อกลับบ้าน นักปั้นศิลปิน นักแต่งเพลง เป็นสามีเก่าคุณโฉม มีปัญหาเรื่องปากเหม็นมาก
เอก UHT
* รับบทโดย - เอกชัย เอื้อสังคมเศรษฐ์
* หน้าที่เป็น - รับบท เอก ศิลปินที่คุณวีชื่นชอบ
เบบี้
* รับบทโดย - ฟูทรัพย์ อรณัชชา
* หน้าที่เป็น - เบบี้ คนที่แอบชอบคุณวี ทั้งๆที่คุณวีขอเป็นแฟนในขณะที่ไม่รู้ว่าโจเลิกกับขวัญใจแล้ว
หม่าม้า
* รับบทโดย - วราพรรณ ทรัพย์ธนะอุดม
* หน้าที่เป็น - คุณแม่ของคุณวี ซึ่งคอยบงการชีวิตของคุณวีมาตั้งแต่ซีซั่นแรก รวมถึงเรื่องความรัก คอย พยายามหาลูกสะใภ้ให้คุณวี ตลอดเคยจับคุณวีไปทรมาน1ครั้ง
ซิ่วหลัน
* รับบทโดย - รัชวิน วงศ์วิริยะ
* หน้าที่เป็น - คนที่หม่าม้าคุณวี ส่งมาเพื่อผลิตทายาทให้กับตระกูล มีความสามารถทำได้ทุกอย่าง ปรากฏในตอน " ไม่ว่าเป็นที่เท่าไหร่ของเธอ เธอก็คือที่สุดเสมอไป "
เป้ อารักษ์ , บัวลอย
* รับบทโดย - อารักษ์ อมรศุภศิริ
* หน้าที่เป็น - ดาราดัง ที่กำลังหลบหนีนักข่าว โดนพี่รุจน์ตีหัวจนสลบ ตื่นขึ้นมาแล้วความจำเสื่อม ชาวคอนโดที่รู้ความจริงที่อยากกิ๊กกับดาราหนุ่มจึงไม่บอกความจริง แล้วให้ชื่อใหม่ว่า บัวลอยโดยที่มีคุณวีสร้างเครื่องฟื้นความทรงจำแต่ผิดพลาดตอนทดลองกับเฮียทำให้เฮียระลึกชาติได้
นายกฯ อภิสิทธิ์ สภาโจ๊ก
* รับบทโดย - สมบัติ ฉิมสา
* หน้าที่เป็น - สักขีพยานในงานแต่งของ ภูผา กับ ธิดา (ขวัญใจจ้างมาเป็นรายคิว)
หนูแดง
* หน้าที่เป็น - ลูกกรอก วัย 5 ขวบที่ธิดาเลี้ยงไว้ โดยอัญเชิญดวงวิญญาณจากบ้านมาสู่คอนโดสวัสดีทวีสุข คอยช่วยเหลือธิดาและเพื่อน ๆ ของธิดา ทุกครั้งเมื่อธิดาต้องการความช่วยเหลือ หนูแดงก็จะช่วยเหลือธิดา
เพลิงพยัคฆ์
* รับบทโดย-เต๋อ ฉันทวิชช์ ธนะเสวี
* หน้าที่เป็น -เจ้าของฉายา พระเอกเถาวัลย์ เป็นพระเอกละครเรื่องหมอจ๋าที่ขวัญใจแสดงคู่ด้วย จำเป็นต้องเจ้าชู้เพื่อรักษาฉายาพระเอกเถาวัลย์ต่อไป เพราะมีความลับบางอย่าง ตั้งแต่ตอน 4 ขวบ
พล่ากุ้ง
* รับบทโดย - วรชาติ ธรรมวิจินต์
* หน้าที่เป็น - พิธีกรจากรายการ เม้าท์มอยบันเทิง มาสัมภาษณ์ขวัญใจ ในขณะที่ขวัญใจตาบอด
สงกรานต์
* รับบทโดย- สงกรานต์ เตชะณรงค์
* หน้าที่เป็น - คนที่ขวัญใจฝันว่าจะได้เจอในงานบิ๊กเม้าท์เทน และเป็นคนที่ธิดาให้มาไปงานบิ๊กเม้าท์เทนกับขวัญใจเพื่อการง้อขวัญใจด้วย
พ่อของธิดา
* รับบทโดย - เกรียงศักดิ์ เหรียญทอง
* หน้าที่เป็น - พ่อของธิดาที่มาเยี่ยมธิดาที่กรุงเทพ พ่อของธิดาเป็นเจ้าคุณ อะไรไม่พอใจก็จะสั่งในเฆี่ยน เป็นคนมีระเบียบ
พริกแกง (มาหยารัศมี)
* รับบทโดย - ภัทรศยา เครือสุวรรณศิริ
* หน้าที่เป็น - แฟนเก่าของโจจากเนื้อคู่ประตูถัดไป ซีซั่นที่ 1 กลับมาแก้แค้นชาวคอนโดฯ แต่โดนจับได้
== รายชื่อตอน ==
=== รายชื่อตอน (4 มกราคม 2553 - 8 กุมภาพันธ์ 2554) ===
== ชื่อตอนของเนื้อคู่อยากรู้ว่าใคร ==
ชื่อตอนของเนื้อคู่...อยากรู้ว่าใคร เป็นท่อนบางท่อนของเพลงดังต่างๆ บ้างก็แปลงเพื่อเข้ากับเนื้อหาในตอนนั้นๆ
== เนื้อคู่ฯอยากดูเรื่อยๆ ไปจนแก่ ==
ดูบทความหลักที่ เนื้อคู่ฯอยากดูเรื่อยๆ ไปจนแก่
เนื้อคู่ฯอยากดูเรื่อยๆ คือละครชุด 3 ตอนสุดท้ายที่ไม่ได้ออกอากาศเนื่องจากการถูกถอดออกจากผังอย่างกะทันหัน โดยได้นำออกมาฉายอีกครั้งโรงภาพยนตร์เมเจอร์รัชโยธินเมื่อวันที่ 8 กุมภาพันธ์ พ.ศ. 2554 และในที่สุดก็ได้ออกเป็นชุด ซีดีออกมาจำหน่าย โดยประกอบไปด้วย 3 ตอนสุดท้ายที่ไม่ได้ออกอากาศได้แก่ตอน ข่มใจเอาไว้คิดถึงหน้าพ่อแม่ของเธอไว้ , ยื้อ... ก็เหมือนเราจะยิ่งเหนื่อย และ จากวันนี้จะมีเรา เราและนาย
ซึ่งสามตอนท้ายสุดนี้ ไม่ได้ออกอากาศทางสถานีโทรทัศน์กองทัพบกช่อง 5 เนื่องจากถูกยกเลิกออกจากผังรายการแบบกะทันหัน จึงมีการเปิดฉายรอบพิเศษ ณ โรงภาพยนตร์เมเจอร์รัชโยธินเมื่อวันที่ 8 กุมภาพันธ์ พ.ศ. 2554 ในชื่อโปรเจกต์ เนื้อคู่ฯอยากดูเรื่อยๆ ไปจนแก่ และทำออกมาเป็น DVD 3 ตอนสุดท้าย
== ดูเพิ่ม ==
เนื้อคู่ประตูถัดไป
== อ้างอิง ==
พอลล่า” ปล่อยโฮ!!! “ซันนี่” หวิดสิ้นลม เพื่อนๆฮา!! “ซันนี่” เล่นบทแม่ (ติดคุก) 
“โบ” จ๋อย!! “เผือก” เบียดตัวร่วมเตียง!! “ซันนี่” ติดแฟน ไม่อยากห่าง “พอลล่า” 
โอปอล์” นำทีมเซ็กซี่ตัวแม่ “พอลล่า” สวยเลือกได้ หาไม้ตายบอกเลิก “ซันนี่” 
“โอปอล์” แรง!! ปรับลุคเป็นสาวเปรี้ยว ควง “โบ” เลิฟซีนกลางกอง บ.ก. 
“พอลล่า” เซ็ง!! ตกงานซ้ำซาก “เผือก” ดึงร่วมทีมขาย ให้พิสูจน์ตัวเอง 
“ซันนี่-เผือก-โบ” โชว์ลูกคอ จีบหญิง!?! “โอปอล์” ออกตัวแรง สู้ศึกคาราโอเกะ 
“แจ็ค” ฮากลิ้ง!! รีเทิร์น “เนื้อคู่อยากรู้ว่าใคร” “ซันนี่-โบ” สั่งวิดพื้น ติวเข้มวิชาทหาร 
“ซันนี่” เกร็งต้นคอ!! เสยผมค้าง “โอปอล์-พอลล่า” มือติดกาวจนเมื่อย 
“พอลล่า” เซ็กซี่ เป็นบาร์เทนดี้รับซัมเมอร์ “ซันนี่” ซึม!! โดนต่อยปากแตก 
== แหล่งข้อมูลอื่น ==
เว็บไซต์ละคร เนื้อคู่อยากรู้ว่าใคร
กลับมาแล้ว sitcom อารมณ์ดีที่หลายคนคิดถึง 
เว็บบอร์ดละคร เนื้อคู่อยากรู้ว่าใคร
“เนื้อคู่อยากรู้ว่าใคร” กลับมาตามคำเรียกร้อง!! “พอลล่า” เศร้า!! “ซันนี่” ถูกยิง กลายเป็นเจ้าชายนิทรา (ประเดิมตอนแรก 4 ม.ค.นี้ ทางททบ.5) 
ดูทีวีย้อนหลัง เนื้อคู่อยากรู้ว่าใคร ครบทุกตอน update 2558
จีเอ็มเอ็ม ไท หับ
ซิตคอมไทย
รายการโทรทัศน์ไทย
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2553